C 132/52
SL
Uradni list Evropske unije
14.4.2023
sreda 5. oktobra 2022
90. nadalje poziva EU, naj zagotovi, da bo sekretariat CITES pri izvajanju misij CITES v državah, kjer so velike azijske mačke v ujetništvu pod zaskrbljujočimi pogoji, uporabil pristop, ki temelji na tveganju; 91. z veliko zaskrbljenostjo ugotavlja, da je stanje ohranjenosti vseh petih vrst iz rodu Panthera (tiger, lev, jaguar, leopard in snežni leopard) neugodno, in sicer sega od „potencialno ranljivega“ do „ogroženega“, njihovo število pa se zmanjšuje; 92. poziva vse pogodbenice, naj brez izjeme prepovejo komercialno trgovino s petimi vrstami iz rodu Panthera (tiger, lev, jaguar, leopard in snežni leopard); poleg tega poziva države članice, naj zasebnim subjektom prepovejo vzrejo teh vrst v ujetništvu, razen če imajo dovoljenje za živalske vrtove, saj to lahko olajša nezakonito trgovino z njimi, 93. poudarja, da je zakonita komercialna trgovina z vrstami, vzrejenimi v ujetništvu, kot so tigri in druge velike mačke, zelo škodljiva, saj spodbuja povpraševanje, otežuje izvrševanje in ponuja številne priložnosti za pranje; 94. poziva k zaprtju gojilnic tigrov in k prenehanju komercialne trgovine s tigri, vzrejenimi v ujetništvu, in njihovimi telesnimi deli; 95. poziva Komisijo, države članice in vse pogodbenice konvencije CITES, naj zagotovijo, da bo v Dodatek I vključen tudi afriški lev, da bi dobil optimalni status zaščite, in jih poziva, naj poskrbijo za odpravo nezakonite trgovine s to vrsto, ki poteka pretežno z azijskimi državami;
Sloni 96. poziva Komisijo, naj v celoti podpre in dejavno zagovarja vključitev vseh populacij afriških slonov v Dodatek I h konvenciji CITES in naj nasprotuje poskusom, da bi katerokoli populacijo slonov iz Dodatka I prerazporedili v Dodatek II; 97. poziva Komisijo in države članice, naj podprejo razvoj enostavnega in enotnega pravnega okvira za trgovino z živimi afriškimi sloni, ulovljenimi v divjini, ki bo omejil izvoz na programe za ohranjanje na kraju samem ali na zavarovana območja v naravi znotraj naravnega in zgodovinskega območja, kjer je ta vrsta v Afriki razširjena; 98. poudarja stališče držav na območju razširjenosti afriškega slona, ki so del Koalicije za afriške slone, in strokovne skupine za afriškega slona pri komisiji za preživetje vrst Svetovne zveze za varstvo narave, ki ne podpirajo odstranitve afriških slonov iz narave za kakršno koli uporabo v ujetništvu; 99. poziva EU, naj poudari, da se vse določbe sklepov št.
18.226 in 18.227 konvencije CITES še slabo izvajajo, ter naj odločno spodbuja vse pogodbenice, da bodo te določbe obravnavale v celoti, hkrati pa naj upoštevajo zaveze več držav na območju razširjenosti azijskega slona v zvezi z uvedbo varnejših sistemov registracije in označevanja živih azijskih slonov ter sledenja tem živalim; 100. poziva k nujnemu zaprtju vseh zakonitih domačih trgov slonovine, na primer na Japonskem, ter poziva EU in vse pogodbenice, naj nasprotujejo vsem predlogom za odpravo omejitev v trgovini s slonovino; 101. poziva Komisijo in države članice, naj zahtevajo večjo preglednost in boljše upravljanje zalog in rezerv slonovine ter naj spodbujajo njihovo uničenje; 102. poziva EU, naj upošteva svoj predlog za 74. sejo stalnega odbora CITES in zagotovi, da se v informacijski sistem za trgovino s sloni (ETIS) vključijo poročila o analizi zasegov slonovine, povezanih z vsako pogodbenico z zakonitim domačim trgom za komercialno trgovino s slonovino, vključno s poročilom, ki ga je treba predložiti 19. zasedanju konference pogodbenic, ter od sekretariata CITES zahteva, da uporabi informacije, zbrane s spremljanjem nezakonitega odstrela slonov (MIKE), prek sistema ETIS in postopka nacionalnega akcijskega načrta za slonovino (NIAP), da se opravi analiza, kje so verjetno največje neprijavljene zaloge; 103. poziva EU in njene države članice, naj podprejo priporočilo za pregled postopka nacionalnega akcijskega načrta za slonovino, da bi zagotovili, da bo še naprej ustrezal svojemu namenu, in poziva vse udeležene strani, naj v procesu oblikovanja nacionalnega akcijskega načrta za slonovino nadaljujejo prizadevanja na področju zalog slonovine;